Altimetrs

Barometriskais altimetrs 
Augstumu var noteikt ar atmosfēras spiediena mērījumiem — katram augstumam atbilst savs atmosfēras spiediens. Barometriskais altimetrs jeb spiediena altimetrs ir nodrošināts ar nelineāru augstuma spiediena rādījumu. Šāds altimetrs sastāv no barometriskas kapsulas, kas ar rādītāju savienota ar piemērotu mehānisku vai elektronisku sistēmu. Rādītājs pārvietojas pa apli, reaģējot uz barometriskā spiediena izmaiņām. Apli kalibrē angļu pēdās (ft), retāk metros (m). Barometriskos altimetrus nodrošina ar spiediena iestatīšanas kontroli un apakšskalu (Kollsmana logs), lai altimetru varētu kalibrēt atbilstoši attiecīgajam spiediena iestatījumam, lai norādītu lidojuma līmeni, augstumu virs vidējā jūras līmeņa vai augstumu virs zemes līmeņa. Altimetrs nodrošina retranslatora signālu nodošanu gaisa satiksmes vadībai. Barometrisko altimetru displeji var būt vienkārši — analogie vai elektroniskie. Galvenie vienkāršo altimetru veidi pēc to rādījumiem var būt: trīs rādītāju; diafragmu; skaitītāja; skaitītāja — diafragmas; trīs rādītāju — ar diafragmas rādītāju zemāk. Konstatēts, ka trīs rādītāju altimetru, trumuļa rādītāja altimetru un pretrādītāju altimetru displejus var nepareizi nolasīt, kas izraisīja vairākus gaisa satiksmes negadījumus. Barometriskais altimetrs sastopams vairumā gaisa kuģu. Uz savām aprocēm analoģiskiem mērķiem tāpat to lieto izpletņlēcēji, tūristi un alpīnisti komplektā ar citām navigācijas iekārtām. Mūsdienu gaisa kuģus parasti aprīko ar daudzfunkciju elektroniskiem lidojuma instrumentu displejiem. Dizains var atšķirties atkarībā no ražotāja pieņemtās noformēšanas filozofijas.thumb|EFIS displejs Boing 747-400

 Elektroniskās lidojumu instrumentu sistēmas displejs 
Elektroniskās lidojumu instrumentu sistēmas (EFIS) displejā (skat. attēlā blakus) augstumu attēlo uz vertikālas lentes pa labi no stāvokļa indikatora. Attēlā augstums ir 1940 ft . Altimetrā iestatīts noteiktas virsmas (piemēram skrejceļa) atmosfēras spiediens — 1020 hPa (zaļie simboli zem augstuma lentes).

 Saistītie raksti 
Lidojuma līmenis

 Atsauces 

Kategorija:Aviācija